Държавен вестник, бр. 108, 2020 г., стр. 89

БРОЙ  108	
Д Ъ Р Ж А В Е Н  В Е С Т Н И К 	
СТР.  89  
2.2 Всички наблюдавани данни се запис-
ват в корабния дневник. Капитанът сравнява 
метеорологичните прогнози и диаграмите за 
обледеняване с действителните метеороло-
гични условия и изчислява вероятността от 
образуване на лед и неговия интензитет.
2.3 Когато възникне опасност от образуване 
на лед, незабавно се вземат следните мерки:
.1  всички средства за борба с образува-
нето на лед са готови за използване;
.2  всички риболовни операции са 
спрени, риболовните съоръжения 
са взети на борда и са разположени 
в отсеците под палубата. Ако това 
не може да се направи, всички съо-
ръжения се закрепват за условията 
на буря на предписаното им място. 
Особено опасно е риболовното съо-
ръжение да се остави окачено, тъй 
като повърхността му за образуване 
на лед е голяма и точката на окачване 
обикновено е висока;
.3  варелите и контейнерите с риба, 
опаковките, всички съоръжения и 
запаси, разположени на палубата, 
както и преносимите механизми, 
се поставят в затворени помещения 
възможно най-ниско и здраво зак-
репени;
.4  всички товари в трюмовете и другите 
помещения са поставени възможно 
най-ниско и здраво закрепени;
.5  товарните стрели са спуснати и 
закрепени;
.6  палубните машини, макарите на 
тегличите и лодките се покриват с 
технически покрития;
.7  спасителните въжета са закрепени 
на палубата;
.8  освобождаващите портове, снабдени 
с капаци, са приведени в работно 
състояние, всички предмети, раз-
положени в близост до шпигати и 
освобождаващи портове и предотвра-
тяващи отводняването от палубата 
са махнати;
.9  всички товарни и спускателни люкове, 
капаци на гърловини, устойчиви на 
атмосферни влияние външни врати 
в надстройките и покритите палуби 
и странични отвори са надеждно 
затворени, за да се осигури пълна 
устойчивост на атмосферните влия-
ния на кораба, достъпът до откритата 
палуба от вътрешните помещения 
се разрешава само през палубата на 
надстройката;
.10 проверява се дали количеството 
воден баласт на борда и местополо-
жението му съответстват на препо-
ръчаното в „Насоки за устойчивост 
за капитаните“; ако има достатъчно 
надводен борд, всички празни дънни 
танкове, оборудвани с баластни тръ-
бопроводи, се пълнят с морска вода;
.11 цялото противопожарно, аварийно 
оборудване и спасителни средства 
са готови за употреба;
.12 всички отводнителни системи са 
проверени за тяхната ефективност;
.13 проверява се осветлението на палу-
бата и прожекторите;
.14 извършва се проверка, за да се га-
рантира, че всеки член на екипажа 
разполага с топли дрехи; и
.15 установят се надеждни двупосочни 
радиокомуникации както с бреговите 
станции, така и с други плавателни 
съдове; организират се радиопозивни 
за определено време.
2.4 Капитанът се стреми да изведе плава-
телния съд от опасната зона, като има пред-
вид, че краищата на ледените полета, зоните 
с топли течения и защитените крайбрежни 
зони са добро убежище за плавателния съд 
по време на метеорологични условия, когато 
се образува лед.
2.5 Малките риболовни кораби, намиращи 
се в риболовни зони, се държат по-близо един 
до друг и до по-големите кораби.
2.6 Да не се забравя, че навлизането на 
кораба в ледено поле представлява определена 
опасност за корпуса, особено когато има прилив 
в открито море. Следователно плавателният 
съд навлиза в леденото поле под прав ъгъл към 
ръба на леденото поле при ниска скорост без 
инерция. По-малко опасно е носът да навлезе 
в ледено поле към вятъра. Ако плавателният 
съд трябва да навлезе в ледено поле с вятър 
по кърмата, се взема предвид фактът, че ръбът 
на леда е по-плътен от страната на вятъра. 
Важно е да се влезе в леденото поле в точката, 
където ледените късове са най-малки.
3 По време на формирането на леда
3.1 Ако въпреки всички предприети мерки 
съдът не е в състояние да напусне опасната 
зона, се използват всички налични средства 
за отстраняване на леда, при условие че е 
подложен на образуване на лед.
3.2 В зависимост от вида на плавателния 
съд могат да се използват всички или много 
от следните начини за борба с образуването 
на лед:
.1  отстраняване на лед чрез студена 
вода под налягане;
.2  отстраняване на лед с гореща вода 
и пара; и
.3  разчупване на леда с лостове за лед, 
брадви, кирки, скрепери или дървени 
чукове и разчистването му с лопати.